Жан-Пиер дьо Флориан
Летящата рибка

Превод от френски: Пенчо Симов, 1978

chitanka.info

Една летяща рибка тъй била

отчаяна от участта си зла,

че взела баба си да пита:

„Къде да търся аз зашита?

Орлите морски дебнат полета ми плах,

като се извися в небето;

акулите ми вдъхват страх,

когато съм дълбоко във морето.“

Ответът бил такъв: „За да живееш ти,

ако не си акула, ни орел,

по скромен път постигай всяка цел;

не плувай надълбоко, нисичко лети!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.